มีเลือดออกกระปริบกระปรอยหลังจากเป็นประจำเดือนเเล้วเเต่ก่อนหน้านี้กินยาคุมฉุกเฉินไปพอประจำเดือนมาดิฉันก็เริ่มทานยาคุมรายเดือนต่อเลย 10วันต่อมามีเลือดออกกระปริบกระปรอยเป็นอยู่12วัน ในขณะที่ทานยาคุมรายเดือนอยู่พอทานยาเม็ดแป้งไป4เม็ดก็มีเลือดไหลเยอะกว่าเดิมเป็นประมาน2วัน แบบนี้ท้องไหมคะ
สวัสดีค่ะ หากได้ทานยาคุมกำเนิดไป 10 วัน แล้วมีเลือดกะปริดกะปรอย เลือดดังกล่าว น่าจะเกิดจากผลข้างเคียงของยาคุมกำเนิดที่ทำให้มีเลือดออกกะปริดกะปรอยได้ โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือเกิดจากการทานยาคุมไม่ตรงเวลา ซึ่งหากเลือดที่ออกมีปริมาณไม่มาก ไม่มีปวดท้องน้อยมาก ก็ไม่ได้อันตรายอะไร และเมื่อทานยาคุมจนถึงเม็ดแป้งเม็ดที่ 4 แล้วได้มีเลิอดออกมาปริมาณมากมา 2 วัน เลือดดังกล่าวถือเป็นประจำเดือน และเป็นการแสดงว่าไม่ได้มีการตั้งครรภ์เกิดขึ้นแต่อย่างใดค่ะอย่างไรก็ตาม เมื่อเริ่มทานยาคุมกำเนิดแผงใหม่ แล้วยังคงมีเลือดออกปริดกะปรอยตลอด แนะนำว่าเมื่อทานยาคุมหมดแผง อาจเปลี่ยนเป็นยี่ห้ออื่นที่มีปริมาณฮอร์โมนสูงขึ้น ซึ่งอาจช่วยลดผลข้างเคียงที่ทำให้มีเลือดออกกะปริดกะปรอยลงได้ค่ะ